《珠海》
明代·陈则

碧树烟樊郁浦东，玻璃光漾蕊珠宫。蜃楼海市归壶窍，绛阙祇园入镜中。

杨柳绿深渔艇笛，木绵红脱酒帘风。三城缥隔鹅湖阔，烟雨微闻穗石钟。

作者简介：（约公元一三八三年前后在世），字文度，昆山人。生卒年均不详，约明太祖洪武中前后在世。洪武六年，（公元一三七三年）举秀才，授应天府治中。俄擢户部侍郎。以阅实人口，出为大同府同知，进知府。则工诗，与高启等称“北郭十友”，亦称十才子。